Komission direktiivi 85/408/ETY, annettu 11 päivänä heinäkuuta 1985, generaattorien sallittua äänitehotasoa koskevan jäsenvaltioiden lainsäädännön lähentämisestä annetun neuvoston direktiivin 84/536/ETY mukauttamisesta tekniikan kehitykseen



Virallinen lehti nro L 233 , 30/08/1985 s. 0018 - 0019

Espanjank. erityispainos: Luku 15 Nide 6 s. 0080

Portugalink. erityispainos: Luku 15 Nide 6 s. 0080

Suomenk. erityispainos Alue 15 Nide 7 s. 0057

Ruotsink. erityispainos Alue 15 Nide 7 s. 0057



KOMISSION DIREKTIIVI, annettu 11 päivänä heinäkuuta 1985, generaattorien sallittua äänitehotasoa koskevan jäsenvaltioiden lainsäädännön lähentämisestä annetun neuvoston direktiivin 84/536/ETY mukauttamisesta tekniikan kehitykseen (85/408/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon generaattorien sallittua äänitehotasoa koskevan jäsenvaltioiden lainsäädännön lähentämisestä 17 päivänä syyskuuta 1984 annetun neuvoston direktiivin 84/536/ETY(1) ja erityisesti sen 7 artiklan, sekä katsoo, että saadun kokemuksen perusteella ja ottaen huomioon teknisen osaamisen taso nyt on tarpeen mukauttaa direktiivin 84/536/ETY liitteissä I vahvistetut vaatimukset todellisiin testiolosuhteisiin, ja tässä direktiivissä säädetyt toimenpiteet ovat rakennuskoneiden ja -laitteiden melupäästöjen määrittämisestä annetun direktiivin mukauttamista tekniikan kehitykseen käsittelevän komitean lausunnon mukaisia, ON ANTANUT TÄMÄN DIREKTIIVIN: 1 artikla Muutetaan direktiivin 84/536/ETY liitettä I tämän direktiivin liitteen mukaisesti. 2 artikla Jäsenvaltioiden on 26 päivään maaliskuuta 1986 mennessä annettava ja julkaistava tämän direktiivin noudattamisen edellyttämät säännökset ja ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 11 päivänä heinäkuuta 1985. Komission puolesta Stanley CLINTON DAVIS Komission jäsen (1) EYVL N:o L 300, 19.11.1984, s. 149 LIITE MUUTOKSET DIREKTIIVIN 84/536/ETY LIITTEESEEN I 6.3 Mittauspaikka Korvataan 6.3 kohta seuraavasti: Mittauspaikan on oltava tasainen ja vaakasuora. Tämän paikan on mikrofonien sijaintipaikkojen pystyprojektioon asti ja se mukaan luettuna oltava betonia tai tiivistä asfalttia. Jalaksille asennetut voimageneraattorit on sijoitettava 0,40 m korkeille tuille, jollei valmistajan asennusohjeissa ole muunlaisia vaatimuksia. 6.4.1 Mittauspinta, mittausetäisyys Korvataan 6.4.1 kohta seuraavasti: Testaukseen käytettävä mittauspinta on puolipallo. Säteen on oltava: - 4 m, kun testattavan generaattorin suurin mitta on enintään 1,5 m; - 10 m, kun testattavan generaattorin suurin mitta on enemmän kuin 1,5 m, mutta enintään 4 m; - 16 m, kun testattavan generaattorin suurin mitta on enemmän kuin 4 m. 6.4.2.1 YleistäKorvataan 6.4.2.1 kohta seuraavasti: Mittausta varten on oltava kuusi mittauspistettä, toisin sanoen pisteet 2, 4, 6, 8, 10 ja 12, siten kuin ne on määritelty direktiivin 79/113/ETY liitteessä I olevassa 6.4.2.2 kohdan mukaisesti. Generaattorin testausta varten sen geometrinen keskipiste on sijoitettava pystysuoraan puolipallon keskipisteen yläpuolelle. Mittauspisteiden paikat määräävän koordinaattien sarjan x-akselin on oltava yhdensuuntainen generaattorin pääakselin kanssa.